
SPECIALISTŲ, KURIE BUS ATSAKINGI UŽ SUTARTIES VYKDYMĄ, 
SĄRAŠAS

Vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“ patvirtintomis Pasiūlymo patikslinimo, papildymo ar paaiškinimo taisyklėmis, tiekėjas vieną kartą gali tikslinti tik pradinius kvalifikacijos duomenis (nepriklausomai, ar pateiktus su pasiūlymu ar CPO prašymu). Tai reiškia, kad jeigu tiekėjo pateikti pradiniai kvalifikacijos duomenys bus neaiškūs, netikslūs, į tokį tiekėją dėl kvalifikacijos patikslinimo (dėl to paties klausimo) CPO turi teisę kreiptis tik vieną kartą (pasiūlymo patikslinimas, papildymas ar paaiškinimas dėl to paties klausimo atliekamas vieną kartą) ir tik dėl pirminių pateiktų kvalifikacijos dokumentų tikslinimo (jei yra matoma, kad toks kreipimasis gali padėti ištaisyti pirminius kvalifikacijos duomenis). Dėl naujų kvalifikacijos duomenų pateikimo nebus kreipiamasi ir tiekėjas bus atmetamas, kaip neatitinkantis kvalifikacijos reikalavimų.
Atkreipiame dėmesį, kad jeigu tiekėjo pradiniuose kvalifikacijos duomenyse nurodytas specialistas yra tiekėjo darbuotojas ir jis neatitinka pirkimo dokumentuose nustatyto kvalifikacinio reikalavimo, tokiu atveju laikoma, kad reikalavimo neatitinka pats tiekėjas, todėl reikalavimų neatitinkantį specialistą keisti į kitą, naują (pradiniuose kvalifikacijos duomenyse nenurodytą), paties tiekėjo darbuotoją, kuris tą reikalavimą atitiktų, tiekėjas negali. Vadovaujantis minėtų Pasiūlymų patikslinimo, papildymo ar paaiškinimo taisyklių 6 p., jei iš pasiūlyme pateiktų duomenų įmanoma nustatyti pasiūlymo neatitiktį pirkimo dokumentuose nustatytiems reikalavimams, dėl pasiūlymo patikslinimo į tiekėją nesikreipiama, o svarstoma dėl pasiūlymo atmetimo.

